Golfspilleren Lucas Bjerregaard var søndag tæt på den ultimative triumf, da han var ude i finalerunden i Hong Kong Open mod verdens nummer 7, Justin Rose.

Bjerregaard slog ud på finaledagen på en delt førsteplads med Justin Rose, og fulgtes med verdensstjernen hele vejen, men i sidste ende vandt verdens nummer syv over den unge Frederikshavner. Det skriver golf.dk. Med andenpladsen kan Lucas Bjerregaard sætte godt 193.000 euro ind på kontoen. Det er Bjerregaards fjerde top-10 placering i de seneste seks turneringer.